 Waxa iyaduna halkaas ka hadashay Kawsar Cabdilaahi oo ka timid deegaanka Xaaxi ee gobolka Daadmadheedh, taas oo ka mid ah dadka abaaraha barriga kasoo hayaamay, iyadoo dareenkeeda ka hadlaysana, waxay tidhi Waxaanu deegaanka Xaaxi kaga nimid intaan ogahay ilaa 4 qoys, waxa kale oo jira dad kale oo iyaguna deegaamo kale oo Gabiley ka tirsan soo gaadhay oo Xaaxi ka yimid oo aan halkan nala joogin balse deegaamo nagu dhawdhaw oo gobolka Gabiley ka tirsan la dajiyey, adigu waanu u mahadnaqaynaa hayadaha deeqda raashinka ah noo keenay iyo wasiirka maaliyadda marwo Samsam oo iyaduna marwalba aanu aragno iyadoo u cararaysa inay dadka u qabato, anaguna waxaanu islahayn uun tolow goormay idiin iman doontaa, Alxamdulilaah maanta ayey na soo gaadhay, waananu u mahadnaqaynaa. 